VENDIM 
Nr. 345, datë 19.6.2025

PËR TRANSFERIMIN TE KORPORATA E INVESTIMEVE SHQIPTARE 
TË PRONAVE SHTETËRORE PËR REALIZIMIN E PROJEKTIT TË INVESTIMIT “RIJETËZIMI I STADIUMIT ‘NIKO DOVANA’, DURRËS”

Në mbështetje të nenit 100 të Kushtetutës; të pikës 1, të nenit 7, të ligjit nr. 71/2019, “Për Korporatën e Investimeve Shqiptare”, dhe të shkronjës “b”, të pikës 1, të kreut II, të vendimit nr. 137, datë 6.3.2024, të Këshillit të Ministrave, “Për përcaktimin e kritereve dhe të procedurës për dhënien e pronës shtetërore me qira, enfiteozë, leasing, shitje, përdorim si kolateral dhe të përdorimit në forma të tjera nga ana e Korporatës së Investimeve Shqiptare”, të ndryshuar, me propozimin e ministrit të Ekonomisë, Kulturës dhe Inovacionit, Këshilli i Ministrave

VENDOSI:

1. Transferimin në pronësi të shoqërisë aksionare “Korporata e Investimeve Shqiptare” sh.a., me NIPT: M01917011D, të pronave shtetërore sipas shtojcës nr. 1, që i bashkëlidhet këtij vendimi, për realizimin e projektit të investimit “Rijetëzimi i stadiumit ‘Niko Dovana’, Durrës”.
2. Autorizimin e shoqërisë aksionare “Korporata e Investimeve Shqiptare” sh.a., vetë apo nëpërmjet entitetit të krijuar prej saj, për të vepruar si zhvillues i pronave të përcaktuara në shtojcat nr. 1 dhe nr. 2, që i bashkëlidhen këtij vendimi, dhe autorizimit të dhënë nga Këshilli Bashkiak Durrës nëpërmjet vendimit nr. 125, datë 27.7.2023, në funksion të realizimit të projektit të investimit të përcaktuar në pikën 1, të këtij vendimi, i cili ka si qëllim, ndër të tjera, përmbushjen e interesit publik.
3. Autorizohen Korporata e Investimeve Shqiptare dhe institucioni i përcaktuar në shtojcën nr. 3, që i bashkëlidhet këtij vendimi apo autoritetet e autorizuara prej tyre, që, brenda 30 (tridhjetë) ditëve nga hyrja në fuqi e këtij vendimi, të lidhin marrëveshje bashkëpunimi për përcaktimin e standardit, metodologjisë, termave dhe kushteve të bashkëpunimit për përmbushjen e interesit publik, përmbushjen e interesit të Korporatës, si dhe entiteteve në pronësi të të cilit/ave regjistrohet prona e re shtetërore.
4. Autorizohet Korporata e Investimeve Shqiptare për hapjen e procedurës konkurruese për përzgjedhjen e partnerit privat, sipas rregullave të përcaktuara në vendimin nr. 137, datë 6.3.2024, të Këshillit të Ministrave, “Për përcaktimin e kritereve dhe të procedurës për dhënien e pronës shtetërore me qira, enfiteozë, leasing, shitje, përdorim si kolateral dhe të përdorimit në forma të tjera nga ana e Korporatës së Investimeve Shqiptare”, të ndryshuar, për zhvillimin e pronës nëpërmjet instrumentit të sipërmarrjes.
5. Autorizohet Korporata e Investimeve Shqiptare për negocimin me subjekte private, me qëllim lidhjen e kontratës përkatëse për zhvillimin e pronave të transferuara në pronësi apo për të cilat ka autorizim zhvillimi, në funksion të realizimit të projektit të investimit.
6. Autorizohet Korporata e Investimeve Shqiptare, vetë apo nëpërmjet subjekteve të krijuara prej saj, të kryejë veprimet me Agjencinë Shtetërore të Kadastrës, institucionet publike kompetente për planifikimin e zhvillimin e territorit apo me institucione të tjera, në kuadër të realizimit të projektit të investimit, si dhe të sigurojë regjistrimin, në emër të Republikës së Shqipërisë/Bashkisë Durrës/Korporatës, sipas parashikimeve të marrëveshjes së bashkëpunimit, të pronës së re shtetërore, që do të krijohet në kuadër të projekteve të investimit.
7. Në funksion të zhvillimit të pronave të përcaktuara në këtë vendim, në përputhje me parashikimet ligjore përkatëse për planifikimin dhe zhvillimin e territorit, autorizohet Korporata e Investimeve Shqiptare për të proceduar me prishjen e objekteve, pjesë e pronave të përcaktuara në shtojcat nr. 1 dhe nr. 2, që i bashkëlidhen këtij vendimi.
8. Vendimi nr. 485, datë 1.8.2023, i Këshillit të Ministrave, “Për ngarkimin e Fondit Shqiptar të Zhvillimit si autoritet kontraktor për realizimin e projektit të zonës multifunksionale përreth kompleksit të stadiumit ‘Niko Dovana’ në Durrës, përfshirë stadiumin”, shfuqizohet.
9. Ngarkohen Bashkia Durrës, Federata Shqiptare e Futbollit, Ministria e Arsimit dhe Sportit, Komiteti Olimpik Kombëtar Shqiptar, Agjencia Shtetërore e Kadastrës dhe Korporata e Investimeve Shqiptare për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Belinda Balluku
[bookmark: _Hlk161932366]
Shtojca nr. 1 
Pronat që transferohen në pronësi të Korporatës

	Zona kadastrale
	Nr. i
pasurisë
	Sip. e pasurisë
(m2)
	Nga sip.
	Institucioni me pronësi

	
	
	
	Truall
(m2)
	Ndërtesë
(m2)
	

	8513
	1/29
	504.76
	504.76
	200.72
	Shtet



Shtojca nr. 2
Pronat me funksion publik për të cilat Korporata vepron si zhvillues

	Zona 
kadastrale
	Nr.
pasurisë
	Sip. e pasurisë
(m2)
	Nga sip.
	Institucioni me pronësi

	
	
	
	Truall
(m2)
	Ndërtesë
(m2)
	

	8513
	1/27
	19367.4
	19367.4
	0
	Bashkia Durrës

	8513
	1/31
	609.42
	609.42
	0
	Bashkia Durrës

	8513
	1/33
	2125.51
	2125.51
	0
	Bashkia Durrës

	8513
	1/168
	7518.84
	7518.84
	0
	Bashkia Durrës

	8513
	1/162
	2946.04
	2946.04
	0
	Bashkia Durrës

	8513
	1/159
	7105.83
	7105.83
	0
	Bashkia Durrës

	8513
	1/34
	1703.31
	1703.31
	0
	Bashkia Durrës

	8513
	1/32
	24827.4
	24827.4
	0
	Bashkia Durrës

	8513
	1/100
	503.49
	0
	0
	Shtet

	8513
	1/101
	2116.03
	0
	0
	Shtet

	8513
	1/161
	556.59
	0
	0
	Shtet

	8513
	1/163
	189.51
	0
	0
	Shtet

	8513
	1/165
	266.15
	0
	0
	Shtet

	8513
	1/167
	706.41
	0
	0
	Shtet

	8513
	1/30
	1601.18
	0
	0
	Shtet

	8513
	1/28
	834.16
	0
	0
	Shtet

	8513
	1/121
	1477.97
	0
	0
	Shtet

	8513
	1/160
	1201.75
	0
	0
	Shtet



Shtojca nr. 3

Institucionet publike, të cilat lidhin marrëveshjen e bashkëpunimit me Korporatën e
[bookmark: _GoBack]Investimeve Shqiptare

[bookmark: _Hlk198723123]Bashkia Durrës, Federata Shqiptare e Futbollit, Ministria e Arsimit dhe Sportit dhe Komiteti Olimpik Kombëtar Shqiptar.
